7 augustus 2015 09:59 | Michael van den Assem | 0
Dit artikel is afkomstig van Computable.nl (https://www.computable.nl/artikel/5442562). © Jaarbeurs IT Media. Miljoene vir Bolhuis se kop geëis | Maroela Media
Mike Bolhuis. Foto: kykNET.
Die private ondersoeker, Mike Bolhuis, het Maandag aan Maroela Media bevestig hy is bewus van ‘n man wat bereid is om sowat R4 miljoen aan die persoon te betaal wat Bolhuis sal vermoor maar hy vrees nie vir sy lewe nie.
“My organisasie ondersoek die betrokke persoon al langer as drie jaar vir onder meer bedrog en rampokkery. Die persoon hou my nou verantwoordelik vir sy dogter se selfdood einde verlede jaar en het hom na sosiale media gewend waar hy hom as die slagoffer uitmaak,” het Bolhuis gesê.
Hy sê die man wat die losprys op hom uitgeloof het, was al verskeie kere in die tronk en in aanhouding. Hy was onder meer betrokke by vervalsing, slenters en bedrog en het onlangs die land uitgevlug.
Die man gebruik nou sosialemediaplatforms waar hy bewerings maak dat Bolhuis ŉ hand in die dood van sy dogter het.
Bolhuis het besluit om op die man se bewering en stellings te reageer na hy die naweek telkens deur die media daaroor uitgevra is. Hy wil egter nie nou al die man se naam bekendmaak nie omdat die ondersoeke teen hom steeds in ŉ sensitiewe stadium is.
“Sy dogter was onder my organisasie se beskerming. Dit is ŉ moeilike saak aangesien sy ook die betrokke man se vrou was. Hy het aan ŉ sekte behoort wat glo hulle kan enige iemand misbruik, gebruik en beïnvloed.”
Volgens Bolhuis het die man al sy kinders by sy misdade betrek.
“Hy het verlede jaar dokumente vir haar gestuur wat vir ŉ egskeiding gevra het. Sy was erg getraumatiseerd oor die skeisaak en die ondersoeke teen haar.
“Dit is hoe sy by my organisasie uitgekom het. Sy het onder ons beskerming ingetree as informant maar die skade was reeds gedoen. Ons wou haar beveilig, maar dit is moeilik om iemand te keer as hulle eers besluit het om hulle lewe te neem.”
Bolhuis het gesê sy span neem altyd enige dreigement teen hulle ernstig op maar hy leef nie in vrees vir hierdie man nie.
“Ek het die beste tegnologie, infrastruktuur en span aan my kant en ons monitor hom.”
Hy glo ook nie professionele sluipmoordenaars sal belangstel om op die man se versoek te reageer nie.
Volgens Bolhuis het die man al sy kontakte in die plaaslike onderwêreld verloor omdat selfs die misdadigers al besef het hy is ŉ bedrieër en sal nie die geld wat hy in die losprys belowe het, kan lewer nie.
Hy het verder bevestig dat hy die volle vertroue het in plaaslike polisiespeurders wat nou dié man se saak ondersoek en gesê dat oorsese wetstoepassers ook op die man se spoor is.
losprys Mike Bolhuis
Sjoe,as iets met Mike Bolhuis moet gebeur is daar niemand in SA om misdaad te ondersoek nie.
Is ek nou voorbarig as ek almal aan April-gek herinner?
Nou kan ek gerus die R4m kry!
Niks fout met mike nie hy is een van die beste da buite en doen teminste sy werk
Will nog hoor!!
Wil nog graag hoor van die duisende bekende sake waar hy betrokke was wat hy en sy span opgelos het, nog nooit van een saak gehoor nie. Hy pronk net!!
? julle is net jaloers,omdat julle nie SY breins en looks en sukses het nie!!! ?